OzLabs/hebrew-wiki-articles huggingface dataset:
אוליב פורסר

אוליב פורסר (באנגלית: Olive Purser; 1886–1973) הייתה אחת הנשים הראשונות שנכנסו לטריניטי קולג' בדבלין והייתה האישה הראשונה שקיבלה שם תואר אקדמי.

== ביוגרפיה ==
אוליב קונסטנס פורסר נולדה ב-15 ביולי 1886 לאלפרד ואלן פורסר. פורסר הייתה הצעירה מבין ארבעה ילדים. היו לה שתי אחיות ואח. אביה היה מפקח ראשי של בתי ספר הלאומיים. בתוך כמה שנים מלידתה עברה המשפחה לרתמינאס בדבלין שם גדלה. המשפחה הקדישה עצמה לחינוך. דודתה הייתה האמנית האירית שרה פורסר ודודה היה לואי קלוד פורסר בעוד שתי אחיותיה הגדולות, אלינור ולואיזה הפכו למורות ואילו אחיה ג'ון, בשנת 1911, היה סטודנט לתואר שני ועוזר לפרופסור להנדסה באוניברסיטת בירמינגהם. <ref></ref>

פורסר הייתה אחת הנשים הראשונות שהתקבלו לטריניטי קולג' בדבלין ונכנסה לתקופת סמסטר סתיו בשנת 1904. תוך שנתיים מרגע ביטול האיסור על קבלת הנשים, היא הפכה לראשונה שהפכה לבעלת תואר באוניברסיטה ב־11 יוני 1906. היא למדה לימודים קלאסיים. בזמן שהשיגה זאת, נשים עדיין לא הורשו להישאר במכללה אחרי השעה 18 בערב, לחצות את כיכר החזית ללא מלווה או לאכול עם הסטודנטים או הצוות.

פורסר הייתה חברה בחברה האליזבתנית שהוקמה על ידי סטודנטית עמיתה מריון ג'ונסטון.

שנתיים לאחר שסיימה את התואר בדבלין, הפכה פורסר למרצה זמנית באוניברסיטה והחליפה את אדוארד דאודן. <ref></ref> בשנת 1921 דוח Crewe (על לימודי הקלאסיקות במערכת החינוך של בריטניה) מינה אותה כדיקן הסטודנטיות כשהיא מדווחת על חינוך נשים ונערות.

פורסר עבדה עם דודה לואי פורסר על חפירת שאנגאנה. בשלב מסוים לאחר 1911 המשיכה פורסר לדוקטורט. <ref></ref> בהמשך כתבה ספר. <ref></ref> <ref></ref>

פורסר נפטרה ב־12 באפריל 1973.

== הערות שוליים ==

קטגוריה:בוגרי אוניברסיטאות באירלנד
קטגוריה:ילידות 1886
קטגוריה:נפטרות ב-1973
צ'ארלס לי (התובע הכללי)

צ'ארלס לי (באנגלית: Charles Lee; 1 בינואר 1758 – 24 ביוני 1815) היה עורך דין אמריקאי מווירג'יניה, שכיהן כתובע הכללי של ארצות הברית בשנים 1795–1801. לזמן קצר בשנת 1800 היא שימש כמזכיר המדינה בפועל.

==ביוגרפיה==
צ'ארלס לי נולד באחוזת המטעים ליסליבניה של אביו שבמחוז הנסיך אדוארד, וירג'יניה, להנרי לי ולרעייתו לוסי (לבית גריימס) לי. הוא היה השלישי במשפחה של 11 ילדים ואחיו הצעיר של הגנרל הנרי לי, אביו של מפקד צבא הקונפדרציה רוברט אדוארד לי. אח אחר שלו, ריצ'רד בלנד לי, היה חבר בית הנבחרים של ארצות הברית. דודן שלו מדרגה שלישית היה הנשיא זאכרי טיילור. לי סיים ב-1775 את לימודיו בקולג' ניו ג'רזי (כיום אוניברסיטת פרינסטון) ולאחר מכן למד משפטים בהדרכתו של ג'ראד אינגרסון מפילדלפיה לפני ששב לווירג'יניה.

ב-1789 נשא לי לאישה את אן לי, דודניתו מדרגה שנייה ובתו של הסנאטור ריצ'רד הנרי לי. עד למותה של אן ב-1804 נולדו לזוג שישה ילדים. ב-1809 הוא נישא בשנית למרגרט סקוט ולהם נולדו ארבעה ילדים.

לאחר מותו של התובע הכללי של ארצות הברית ויליאם ברדפורד מינה הנשיא ג'ורג' וושינגטון את לי לתפקיד. הוא החל לכהן בו ב-10 בדצמבר 1795 עד לסוף נשיאותו של וושינגטון והמשיך לכהן בו תחת הנשיא הבא ג'ון אדמס עד לסוף נשיאותו של זה האחרון בפברואר 1801.

בתקופת כהונתו כתובע הכללי התגורר לי באלכסנדריה, וירג'ינה, שהייתה אז חלק מוושינגטון די. סי.. הוא תמך בהחזרת השטח הדרומי של הבירה לווירגיניה, מהלך שבוצע בסופו של דבר ב-1847. לאחר תום כהונתו כתובע הכללי הוא היה לפקיד הנמל של מחוז הבירה שעל נהר הפוטומק ואחד מעורכי הדין הבולטים בצפון וירג'יניה ובמחוז קולומביה.

לי ייצג את ויליאם מרבורי ואישים אחרים שמונו על ידי ג'ון אדמס בפסק דין מרבורי נגד מדיסון, שהיה תיק תקדימי ועתירה שהוגשה נגד ממשל תומאס ג'פרסון על מינויים של הממשל הקודם שהוא לא אישר. בו זמנית ייצג לי את יו סטיוארט בתיק "סטיוארט נגד ליירד" .

לי דחה את הצעתו של ג'פרסון להתמנות כשופט בבית המשפט העליון.

צ'ארלס לי נפטר ב-24 ביוני 1815 ונטמן בבית הקברות של וורנטון, וירג'יניה.

==קישורים חיצוניים==

* [https://www.justice.gov/ag/bio/lee-charles צ'ארלס לי] באתר מחלקת המשפטים של ארצות הברית 
* [https://millercenter.org/president/washington/essays/lee-1795-attorney-general צ'ארלס לי] באתר מרכז מילר של אוניברסיטת וירג'יניה 
* 

קטגוריה:התובעים הכלליים של ארצות הברית
קטגוריה:חברי הקבינט של ארצות הברית בממשל ג'ורג' וושינגטון
קטגוריה:חברי הקבינט של ארצות הברית בממשל ג'ון אדמס
קטגוריה:עורכי דין אמריקאים במאה ה-18
קטגוריה:בוגרי אוניברסיטת פרינסטון
קטגוריה:אמריקאים שנולדו ב-1758
קטגוריה:אמריקאים שנפטרו ב-1815
חלק א'

חלק א הוא אלבום הבכורה של צמד הפזמונאים והמפיקים המוזיקליים הישראלי דולי ופן. האלבום יצא לאור ב-12 בנובמבר 2020, על ידי חברת התקליטים NMC. מתוך האלבום יצאו שישה סינגלים.

== רקע והפקה ==
ביולי 2019, הכריזו דולב רם ופן חזות על הסינגל הראשון שלהם תחת הכינוי "דולי ופן" ומתוך פרויקט חדש בו ישתפו פעולה עם אמנים שונים, "אח שלי מתחתן" בהשתתפות הזמר מוש בן ארי. מאז הוציאו חמישה סינגלים נוספים מתוך האלבום, שכולם בשיתוף אמנים שונים, ובהם "מאושרים" בהשתתפות לירן דנינו ונועה קירל ו"ואז את תראי" בהשתתפות דיקלה ועידן חביב, שזכו להצלחה במצעדי הפזמונים העבריים השנתיים. לצד הסינגלים מתוכו, לאלבום נוספו שתי רצועות נוספות: גרסה אקוסטית לשיר "מאושרים" והשיר "ואז את תראי" בביצוע הצמד, לצד בית שנגנז מתוכו.

עם צאת האלבום, הכריזו הצמד על אלבומם הבא, "חלק ב'", שיהווה המשך לאלבום זה, ועל הסינגל הראשון מתוכו, "על מה בנות חושבות בלילה", בביצוע עומר אדם, בליווי וידאו קליפ שצולם בדובאי.<ref></ref>

== סינגלים ==
* "אח שלי מתחתן" - יצא לאור ב-16 ביולי 2019, כסינגל הראשון מתוך האלבום, בהשתתפות מוש בן ארי. השיר הגיע בשיאו למקום השני במצעד השבועי של מדיה פורסט.
* "מאושרים" - יצא לאור ב-6 באוקטובר 2019, כסינגל השני מתוך האלבום, בהשתתפות לירן דנינו ונועה קירל. השיר הגיע בשיאו למקום הראשון במצעדים השבועיים של מדיה פורסט וגלגלצ.
* "תרוצי אליו" - יצא לאור ב-24 בדצמבר 2019, כסינגל השלישי מתוך האלבום, בהשתתפות בית הבובות ורותם כהן. השיר הגיע בשיאו למקום העשירי במצעד השבועי של מדיה פורסט.
* "הכוכבים בוכים בלילה" - יצא לאור ב-16 במרץ 2020, כסינגל הרביעי מתוך האלבום, בהשתתפות שירי מימון ודודו אהרון. השיר הגיע בשיאו למקום השלישי במצעד השבועי של מדיה פורסט.
* "ואז את תראי" - יצא לאור ב-19 במאי 2020, כסינגל החמישי מתוך האלבום, בהשתתפות דיקלה, עידן חביב ומארק אליהו. השיר הגיע בשיאו למקום הרביעי במצעד השבועי של מדיה פורסט, והראשון במצעד הרשמי של גלגלצ.
* "את יודעת אמא" - יצא לאור ב-8 בספטמבר 2020, כסינגל השישי מתוך האלבום, בהשתתפות עמיר בניון ואיתי לוי.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי בכורה מ-2020
קטגוריה:אלבומים בעברית
קטגוריה:אלבומים שהופקו על ידי דולי ופן
קטגוריה:אלבומי חברת NMC יונייטד אנטרטיינמנט
שרה ג'ייקובס

שרה ג'ייקובס (באנגלית: Sara Jacobs; נולדה ב-1 בפברואר 1989) היא פוליטיקאית יהודייה-אמריקאית, המכהנת כחברת בית הנבחרים של ארצות הברית מטעם מחוז הקונגרס ה-51 של מדינת קליפורניה. מחוז הבחירה שלה חולש על שטח קטן בדרום-מערב קליפורניה, והוא כולל חלק ממחוז סן דייגו, בחלק המזרחי של העיר צ'ולה ויסטה, וחלקים ממרכז ומזרח העיר סן דייגו ופרווריה המזרחיים.

היא נבחרה לתפקיד בנובמבר 2020, והושבעה לתפקידה ב-3 בינואר 2021, עם התכנסות הקונגרס ה-117 של ארצות הברית, והיא הצעירה במשלחת קליפורניה לקונגרס.

== ביוגרפיה ==
ג'ייקובס נולדה בעיר דל מאר השוכנת במחוז סן דייגו שבדרום קליפורניה בפברואר 1989, וגדלה בסן דייגו. היא נכדתו של איש העסקים ומייסד קוואלקום ארווין ג'ייקובס ובתו של הנדבן גארי א. ג'ייקובס. דוד שלה, פול א. ג'ייקובס, היה המנכ"ל ויושב ראש החברה בעבר. ג'ייקובס סיימה את לימודיה התיכוניים בתיכון טורי פינס שבסן דייגו וב-2011 השלימה לימודי תואר ראשון במדע המדינה באוניברסיטת קולומביה. כעבור שנה, ב-2012, קיבלה תואר שני ביחסים בינלאומיים מאותה האוניברסיטה.

עם תום לימודיה הגבוהים, עבדה ג'ייקובס עבור האומות המאוחדות וקרן החירום הבינלאומית של האומות המאוחדות לילדים. בפברואר 2014 החלה לעבוד כקבלנית במחלקת המדינה של ארצות הברית. לאחר מכן שימשה כיועצת לענייני מדיניות במטה הבחירות של הילרי קלינטון לנשיאות ארצות הברית בבחירות 2016. לאחר הבחירות ייסדה ג'ייקובס עמותה בשם "סן דייגו לכל ילד: הקואליציה לסיום עוני ילדים".

בבחירות 2018 התמודדה ג'ייקובס לבית הנבחרים של ארצות הברית במטעם מחוז הקונגרס ה-49 של קליפורניה. בבחירות המקדימות היא סיימה במקום השלישי, אחרי דיאן הארקי ומייק לוין. בבחירות 2020 התמודדה שוב לבית הנבחרים האמריקאי, הפעם במחוז הקונגרס ה-53 של קליפורניה. בעוד יריבתה, ז'ורז'ט גומז זכתה לתמיכתם של מספר אישים מהאגף הפרוגרסיבי במפלגה הדמוקרטית — בהם קתרין קורטז מסטו וסלוד קרבחאל, אלכסנדריה אוקסיו-קורטז, אליזבת וורן וברני סנדרס — כמו גם לתמיכה מהאגף המתון במפלגה הדמוקרטית בדמות אישים כגון ג'ון קרי, הארלי רודה, קייטי פורטר וטי.ג'יי. קוקס, קולין אלרד ואבי פינקנאוור. ג'ייקובס סיימה במקום הראשון בבחירות המקדימות שנערכו במפלגה הדמוקרטית, וביום הבחירות הכלליות גברה על נשיאת מועצת עיריית סן דייגו ז'ורז'ט גומז, עמיתתה למפלגה הדמוקרטית.

עם השבעתה לתפקיד בינואר 2021, כשהחליפה את סוזן דייוויס, נעשתה ג'ייקובס לאדם הצעיר ביותר במשלחת קליפורניה ל. במהלך מסעי הבחירות שלה לקונגרס האמריקאי, נהנתה ג'ייקובס ממימון גבוה הודות להון של משפחתה.

מחוז הבחירה אותו היא מייצגת בקונגרס ה-117, מחוז הקונגרס ה-53 של קליפורניה, בוטל בעקבות תוצאות מפקד האוכלוסין של ארצות הברית שנערך במהלך 2020.

ג'ייקובס יהודייה, ומתגוררת בשכונת בנקרס היל בסן דייגו. היא נמצאת במערכת יחסים עם עמאר קמפה-נג'אר (מועמד דמוקרטי לשעבר למחוז קונגרס שכן, המחוז ה-50) מאז 2019.

== קישורים חיצוניים ==

* 

* 

==הערות שוליים==

קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:יהודיות חברות בית הנבחרים של ארצות הברית
קטגוריה:חברות בית הנבחרים של ארצות הברית מקליפורניה
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:יהודים חברי בית הנבחרים של ארצות הברית
קטגוריה:יהדות קליפורניה: אישים
קטגוריה:חברי בית הנבחרים של ארצות הברית מקליפורניה
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
לארי סניידר

לורנס "לארי" סניידר (באנגלית: Lawrence "Larry" Snyder; 9 באוגוסט 1896 – 25 בספטמבר 1982) היה אתלט, מאמן ואיש צבא אמריקאי. הוא שימש עוזר מאמן ראשי של נבחרת האתלטיקה של ארצות הברית לאולימפיאדת הלסינקי (1952) והמאמן הראשי לאולימפיאדת רומא (1960).

== ביוגרפיה ==
סניידר נולד וגדל בקנטון, אוהיו. הוא בוגר אוניברסיטת המדינה של אוהיו (1922–1924)

===קריירה צבאית===
סניידר היה מדריך טייס במלחמת העולם הראשונה ושירת ב במלחמת העולם השנייה.<ref name="ustfccca1"></ref>

===קריירת אימון===
בתחרות שנערכה באן ארבור, מישיגן ב-31 במאי 1924 קבע סניידר בריצת 400 מטר משוכות תוצאה של 52.4 שניות שדירגה אותו בסוף השנה במקום שני בעולם ותוצאה טובה יותר מזו של מורגן טיילור המנצח באולימפיאדת פריז (1924), 52.6 שניות. הוא היה אמור להשתתף באולימפיאדה, אך נפצע בתאונת מטוס כמה שבועות לפני שהיה אמור לצאת לדרך. בתחרות שנערכה באוסטין, טקסס ב-27 במרץ 1925 הוא קבע בריצת 110 מטר משוכות תוצאה של 14.8 שניות, שדרגה אותו בסוף השנה במקום חמישי בעולם. באליפות ארצות הברית שנערכה באותה שנה הוא סיים במקום חמישי בריצת 110 מטר משוכות. לאחר שפרש מספורט תחרותי הוא שימש כמאמן אתלטיקה באוניברסיטת המדינה של אוהיו (1932–1965).<ref name="usatf1"></ref>

לארי סניידר היה מאמנו האישי של ג'סי אוונס. <ref></ref> ספורטאים מצליחים אחרים שאימן סניידר היו דייב אלבריטון, גלן דייוויס ומל ויטפילד . בסך הכל האתלטים שאימן קבעו 14 שיאי עולם וזכו בשמונה מדליות זהב אולימפיות.

===קריירת אימון אולימפית===
סניידר היה עוזר המאמן הראשי של נבחרת ארצות הברית באתלטיקה לאולימפיאדת הלסינקי (1952) והמאמן הראשי לאולימפיאדת רומא (1960). בהדרכתו, נבחרת האתלטיקה של ארצות הברית זכתה ב-40 מדליות בהלסינקי <ref></ref> וב-32 מדליות ברומא. <ref></ref>

== תארים והישגים ==
* בשנת 1977 נכלל סניידר בהיכל התהילה של אוניברסיטת המדינה של אוהיו.
* בשנת 1978 נכלל סניידר בהיכל התהילה של האתלטיקה בארצות הברית

==בתרבות==
את לארי סניידר גילם ג'ייסון סודייקיס בסרט הביוגרפי "המרוץ" משנת 2016 אודות הספורטאי האולימפי ג'סי אוונס . <ref></ref>

==קישורים חיצוניים==

* [http://trackfield.brinkster.net/Profile.asp?ID=6233&Gender=M לארי סניידר], באתר Track and Field 
* 

== הערות שוליים ==

קטגוריה:טייסים אמריקאים
קטגוריה:טייסים במלחמת העולם הראשונה
קטגוריה:טייסי חילות האוויר של צבא ארצות הברית במלחמת העולם השנייה
קטגוריה:רצי משוכות אמריקאים
קטגוריה:מאמני אתלטיקה
קטגוריה:סגל אוניברסיטת המדינה של אוהיו
קטגוריה:אמריקאים שנולדו ב-1896
קטגוריה:אמריקאים שנפטרו ב-1982
יאנג די-פרטואה נגרי

יאנג די-פרטואה נגרי (בתרגום מילולי ממלאית: ראש מדינה) הוא התואר הרשמי של מושלי הטקסים של טריטוריות מלזיה ללא מלכים (ראשי מדינות תורשתיים), כלומר פננג, מלאקה, סבה וסארוואק . הם מונו לתקופות ארבע שנים המתחדשות על ידי יאנג די-פרטואן אגונג (מלך), ראש מדינת מלזיה, לאחר שהתייעץ עם השר הראשי. יאנג די-פרטואה נגרי זכאי לסגנון טואן יאנג טרוטמה (TYT), או בעברית כבודו הגדול ביותר.

יאנג די-פרטואה נגרי מתפקד כראש מדינה בדמוקרטיה פרלמנטרית. תפקידיו השיקוליים כוללים מינוי ראש הממשלה, הקטועה מנטרי או השר הראשי (בדרך כלל מנהיג המפלגה הגדולה בבית המחוקקים הממלכתי), ומניעת הסכמה לפיזור מחוקק המדינה. בכל הנושאים האחרים עליו לפעול לפי עצתו של השר הראשי, כגון מינוי חברי המועצה הפועלת של המדינה (המכונה הקבינט בסבאח וסרוואק), הענקת כבוד ממלכתי ומתן חנינות בגין עבירות שבוצעו במדינתו (למעט סליחות על עבירות לחימה ושריעה, המוענקות על ידי יאנג די-פרטואן אגונג).

קיימות שתי הבחנות עיקריות בין התפקידים החוקתיים של תשעת השליטים התורשתיים לבין ארבעת האנשים המשמשים כיאנג די-פרטואה נגרי. בעוד שיאנג די-פרטואה נגרי חברים בוועידת השליטים, הם אינם יכולים להשתתף בבחירת יאנג די-פרטואן אגונג, דיונים הקשורים לפריבילגיות של השליטים המלאיים ובעניינים הנוגעים לקיום האסלאם. בנוסף, יאנג די-פרטואה נגרי אינו מתפקד כראש האסלאם במדינותיהם; התפקיד ממלא על ידי יאנג די-פרטואן אגונג.

לפני 1976 כותרו ראשי המדינה של פנאנג, מלאכה וסארוואק כמושל באנגלית ויאנג די-פרטואה נגרי במלאית, ואילו ראש המדינה של סבאח נקרא בשני השפות יאנג די-פרטואה נגרה . לסינגפור היה יאנג די-פרטואן נגארה כאשר היא קיבלה שלטון עצמי בריבונות בריטית בשנת 1959. המושל שימש את התואר בזמן שסינגפור הייתה חלק ממלזיה בין השנים 1963–1965, אז גורשה ממלזיה והפכה לרפובליקה עצמאית. מאז 1976 ראשי המדינה של פננג, מלאכה, סבאח וסארוואק נקראו בשתי השפות יאנג די-פרטואה נגרי.

== יאנג די-פרטואה נגרי הנוכחי ==
להלן טבלה של יאנג די-פרטואה נגרי מכל מדינה:
{| class="sortable wikitable" style="text-align:center"
!מדינה
! יאנג די-פרטואה נגרי
! נכנס לתפקידו
|-
| style="text-align:left" |מלאקה
| style="text-align:left" | מוהד עלי רוסטם
| 
|-
| style="text-align:left" |פננג
| style="text-align:left" | עבדול רחמן עבאס
| 
|-
| style="text-align:left" |סבה
| style="text-align:left" | ג'והר מהירודין
| 
|-
| style="text-align:left" |סראוואק
| style="text-align:left" | עבדול טייב מחמוד
| 
|}

== יאנג די-פרטואה נגרי לשעבר ==
* אבאנג מוחמד סלאחודין (לשעבר יאנג די-פרטואה נגרי מסארוואק)
* סאקאראן דנדאי (לשעבר יאנג די-פרטואה נגרי מסבאח)
* אחמדשה עבדאללה (לשעבר יאנג די-פרטואה נגרי מסבאח)
* מוחד חליל יעקב (לשעבר יאנג די-פרטואן נגרי ממלאקה)

== ראו גם ==
* יאנג די-פרטואן אגונג
* יאנג די-פרטואן בסאר
* יאנג די-פרטואן נגארה

קטגוריה:מלזיה
קטגוריה:מלזיה: היסטוריה
טיפוח, רכילות והאבולוציה של השפה (ספר)

טיפוח, רכילות והאבולוציה של השפה הוא ספר מאת האנתרופולוג רובין דאנבר משנת 1996, בו טוען המחבר כי השפה התפתחה מטיפוח חברתי ומסיפורי רכילות. טיעון זה נתמך בתצפית לפיה השפה מותאמת לסיפור סיפורים.

הספר ספג ביקורת בטענה שמכיוון שהדיבור כל כך קל, "הטיפוח במילים", הצעתו של דאנבר, מהווה דרך אמינה פחות לתקשורת מאשר איתותים כנים אחרים, כגון השקעה בזולת, הסתכנות, חריצות, מאמץ ותכונות אחרות שיוצרות אמינות רבה יותר של זה שמפגין אותן. בנוסף, הספר אינו מספק הסבר משכנע לאופן שבו קולות חסרי משמעות הנובעים ממעשה הטיפוח, עשויים להפוך לדיבור תחבירי.

== תזה ==
דאנבר טוען כי רכילות מאפשרת לבני אדם החיים בקבוצה מה שטיפוח ידני מאפשר לפרימטים אחרים - לשרת את מערכות היחסים שלהם וכך לשמור על בריתותיהם, על בסיס העיקרון: דאנבר טוען שכאשר בני האדם החלו לחיות בקבוצות חברתיות גדולות יותר ויותר, טיפוח ידני לכל החברים והמכרים החל לגזול זמן רב עד כדי כך שהפך לבלתי משתלם. בתגובה, טען דאנבר, המציא האדם צורת טיפוח זולה ויעילה במיוחד - טיפוח "ווקאלי, הלא הוא הרכילות." כדי לשמור על בעלי ברית מאושרים, צריך רק "לטפח" אותם בעזרת קולות שעלות השמעתם נמוכה (במובנים של השקעת מאמץ), וכך מתאפשר לשרת מספר בעלי ברית בו זמנית, תוך שמירה על שתי הידיים פנויות למשימות אחרות. הטיפוח הקולי התפתח בהדרגה לשפה קולית - בתחילה בצורה של רכילות. נראה כי ההשערה של דאנבר נתמכת בכך שמבנה השפה מראה התאמה לסיפור סיפורים. <ref>von Heiseler, Till Nikolaus (2014) Language evolved for storytelling in a super-fast evolution. In: R. L. C. Cartmill, Eds. Evolution of Language. London: World Scientific, pp. 114-121. https://www.academia.edu/9648129/LANGUAGE_EVOLVED_FOR_STORYTELLING_IN_A_SUPER-FAST_EVOLUTION</ref>

== ביקורת ==
מבקרי התיאוריה של דאנבר מצביעים על כך שיעילותו של "טיפוח ווקאלי" - העובדה שהמילים כל כך זולות, כל כך קלות להפקה - פוגעת ביכולתו לאותת על מחויבות כנה מהסוג שמועבר בטיפוח ידני, שגוזל זמן ודורש משאבים רבים יותר. <ref>Power, C. 1998. Old wives' tales: the gossip hypothesis and the reliability of cheap signals. In J. R. Hurford, M. Studdert Kennedy and C. Knight (eds), Approaches to the Evolution of Language: Social and Cognitive Bases. Cambridge: Cambridge University Press, pp. 111 29.</ref> ביקורת נוספת היא שהתיאוריה לא עושה דבר כדי להסביר את המעבר המכריע מטיפוח קולי - הפקת צלילים נעימים אך חסרי משמעות - למורכבויות הקוגניטיביות של הדיבור התחבירי.

== הערות שוליים ==

קטגוריה:ספרי מדע פופולרי
קטגוריה:ספרי עיון אמריקאיים
קטגוריה:פסיכולוגיה אבולוציונית
משא (מבני ישמעאל)

משא הוא דמות מקראית המופיע בתנ"ך כבן השביעי מבין שנים עשר בניו של ישמעאל: נביות, קדר, אדבאל, מבשם, משמע, דומה, חדד, תימא, יטור, נפיש, קדמה. אחותו מחלת או בשמת נישאה לעשו.

שבט בשם משא מוזכר במספר כתובות אשוריות מימי תגלת-פלאסר השלישי והתקופה הקרובה. באחת הכתובות נאמר:

בכתובת אחרת כתוב:

כתובת שלישית מספרת על התנפלות שוד של שבט משא על שבט נביות.

==זיהוי==
על פי ההבטחה לאברהם המופיעה בספר בראשית: "ולישמעאל שמעתיך ... שנים עשר נשיאים יוליד" נחשב כל אחד מבני ישמעאל לראש שבט ובהתאם נהוג לקשור בין השבט המוזכר בכתובות האשוריות עם בני ישמעאל.

חוקרים מסוימים קישרו בין שבט משא ללמואל מלך משא ואף לאגור בן יקה המשא.

==הערות שוליים==

קטגוריה:בני ישמעאל
קטגוריה:אישים בתנ"ך
מסטודון (רשת חברתית)

מסטודון היא פלטפורמת רשת חברתית מבוססת קוד פתוח ושרתים מבוזרים. בניגוד לרשתות חברתיות הנשלטות באופן ריכוזי על ידי תאגידים, במסטודון כל אדם או קבוצה יכולים לפתוח שרת נפרד. המשתמשים יכולים לקיים קשרי גומלין גם עם משתמשים משרתים אחרים (בהתאם למגבלות שקובע כל שרת ושרת). הרשת מבוססת על הפרוטוקול הפתוח ActivityPub ומשתמשיה יכולים לקיים אינטראקציה עם משתמשי פלטפורמות חופשיות נוספות בפדיברס התומכות באותו פרוטוקול דוגמת PeerTube ו-Friendica. המרחב הווירטואלי המשותף לפעילות השרתים השונים מכונה "פדיברס" (Fediverse) - הלחם של פדרציה ויוניברס (עולם).

היוצר המקורי של הפלטפורמה יבגני "אויגן" רוצ'קו (ברוסית: Евгений Рочко, בגרמנית: Yevgeniy "Eugen" Rochko) הוא גרמני יליד-רוסיה.

הממשק של מסטודון מזכיר מעט את טוויטר. המשתמש מוגבל ל-500 תווים בפוסט, המכונה ברשת 'חצרוץ' (toot). המשתמשים יכולים גם להגיב לחצרוצים ו'להדהד' אותם (boost). השרתים השונים מאפשרים מידות שונות של הגדרות פרטיות, שעל פי רוב נחלקות להודעות פרטיות, הודעות לעוקבים בלבד, הודעות המופיעות בפיד הציבורי, וכאלו שאינן פרטיות - אך אינן עולות לפיד הציבורי. התוכנה נקראת על שם דמוי הפיל הפרה-היסטורי מסטודון, והקמע שלה הוא מסטודון חום או אפור שלעיתים מחזיק בסמארטפון או טאבלט.
הקמע של מסטודון

כל שרת ברשת קובע לעצמו את תנאי השירות, כללי הקהילה והאופן בו הם נאכפים. כך כל משתמש יכול לפתוח פרופיל בשרת שהמדיניות שלו תואמת את העדפותיו, או לעזוב שרת שאיננו מרוצה ממנו ולפתוח משתמש בשרת אחר - מבלי לעזוב את הרשת לגמרי. כל שרת יכול להרחיק מעצמו משתמשים הפוגעים בכללי הקהילה הנהוגים בו, ואף 'לחסום' שרתים אחרים שההתנהגות בהם מנוגדת לכללי הקהילה בו.
סרטון הסבר על הרשת {{אנגלית}}

במסטודון פועלים נכון לנובמבר 2022 למעלה מ-5,700 שרתים, ורשומים למעלה מ-4.5 מיליון משתמשים, מהם כ-1.7 מיליון פעילים.

בפלטפורמה פועלים מספר שרתים בעברית, כשהוותיק מביניהם הוא tooot.im הפועל מאז שנת 2017 ובו כשלושת אלפים משתמשים, ומלבדו פועלים גם השרתים הבאים:

hed.im <ref></ref>

hayu.sh <ref></ref>

leftodon.social <ref></ref>

kishkush.net <ref></ref>

reshet.social <ref></ref>

toot.org.il <ref>שרת מסטודון [https://toot.org.il/ toot.org.il]</ref>

==שימוש==
מסטודון עלה לרשת באוקטובר 2016 והחל להתרחב באפריל 2017. באוגוסט 2017 היו בה 766,500 משתמשים וב-1 בדצמבר 2017 חצתה את רף מיליון המשתמשים. בנובמבר 2017 אמנים, סופרים ויזמים כמו צ'אק וונדיג, ג'ון סקאלזי, מלאני גילמן ומאוחר יותר ג'ון אוניולאן פתחו משתמשים בשרתים ברשת. עלייה נוספת בפופולריות הגיעה במרץ, עד אפריל 2018, בשל החששות שעלו לגבי פרטיות המשתמשים ברשתות המסחריות וקמפיין #deletefacebook. בעקבות ההודעה של טאמבלר בתחילת דצמבר 2018 כי בכוונתה לאסור על תכנים רגישים מסוימים באתר, חלה קפיצה גדולה נוספת במספר המשתמשים ברשת.

בעקבות הודעת הרכישה של רשת טוויטר על ידי אילון מאסק באפריל 2022, נרשמו 30,000 משתמשים חדשים ברשת. כשבועיים וחצי לאחר רכישת טוויטר על ידי מאסק, דיווחה הרשת כי הצטרפו אליה למעלה ממיליון משתמשים פעילים חדשים, וכי מספר המשתמשים הפעילים בה שילש עצמו ועמד על 1.6 מיליון. קבוצה של כמה מאות עובדים שפוטרו בעקבות השתלטות מאסק על טוויטר, אף הקימה במסטודון שרת עבור עובדים ועובדים לשעבר של טוויטר.

ב-19 במרץ 2023 עבר מספר המשתמשים הרשומים ברשת את סף ה-10 מיליון.

==קישורים חיצוניים==

* 

* [https://tooot.im/about tooot.im] שרת מסטודון בעברית.
* 
* 
* 
* 

==הערות שוליים==

קטגוריה:רשתות חברתיות מקוונות
קטגוריה:אתרי אינטרנט שהושקו ב-2016
קטגוריה:תוכנה חופשית
Love Me Again (שיר של ריי)

Love Me Again (בעברית: תאהב אותי שוב) הוא סינגל שהוקלט על ידי הזמרת-יוצרת הבריטית ריי.<ref name=":0"></ref> השיר יצא לאור ב-2 באוגוסט 2019, על ידי חברת התקליטים פולידור רקורדס, כסינגל ראשון מתוך האלבום Euphoric Sad Songs.<ref name=":0" />

נכון לינואר 2022, השיר הושמע למעלה מ-28 מיליון פעמים בספוטיפיי.<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" |תאריך יציאה
! scope="col" |פורמט
! scope="col" |גרסה
! scope="col" |חברת תקליטים
! scope="col" |<abbr>מקור</abbr>
|-
! rowspan="5" |עולם
|2 באוגוסט 2019
|rowspan="5" |הזרמת מוזיקה • הורדה דיגיטלית
|מקורית
|rowspan="5" |פולידור רקורדס
|<ref></ref>
|-
|30 באוגוסט 2019
|rowspan="4" |רמיקסים
|<ref></ref>
|-
|18 באוקטובר 2019
|<ref></ref>
|-
|6 בנובמבר 2019
|<ref></ref>
|-
|8 בנובמבר 2019
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי ריי
קטגוריה:שירים באנגלית
קטגוריה:שירים שנכתבו על ידי ריי
קטגוריה:סינגלים בהוצאת פולידור רקורדס
האדי ח'וסרושאהי

האדי ח'וסרושאהי (בפרסית: سید هادی خسروشاهی; 1939 – 27 בפברואר 2020) היה איש דת ודיפלומט איראני שכיהן כשגריר איראן הראשון בוותיקן.

== קריירה ==
כשהיה בן 15 הצטרף ח'וסרושאהי למנהיג האסלאם פאדאיין (חסידי האסלאם), סייד מוג'תבא מיר-לוחי, המכונה נוואב ספווי, שהיה קרוב לאחים המוסלמים במצרים.

בהתבסס על הראיונות שלו, לפחות בשני מקרים הוא ביקש את אישורו של ח'ומייני לרצח הנשיא הראשון של הרפובליקה האסלאמית, אבולחסן בני-סדר, והמלכה האחרונה של איראן פארה דיבה, שגרו בפריז. לדברי ח'וסרושאהי, ח'ומייני דחה את הרעיון.

ח'וסרושאהי היה דמות בולטת בסמינר קום והיה נציגו של רוחאללה ח'ומייני במשרד התרבות וההדרכה האסלאמית לאחר המהפכה האיראנית בשנת 1979.

שנתיים לאחר מכן מונה לשגריר הרפובליקה האסלאמית בוותיקן. הוא היה איש הדת השיעי הראשון המשרת ומייצג את הרפובליקה האסלאמית בוותיקן. בעת שהותו בוותיקן, הקים את מרכז התרבות האסלאמית באירופה, בסיס להפצת האסלאם השיעי במערב. לאחר שירותו בוותיקן נשלח ח'וסרושאהי לקהיר, שם ייצג את טהראן במשך שנתיים באגף האינטרסים של הרפובליקה האסלאמית.

האדי ח'וסרושאהי מת ממחלת הקורונה ב־27 בפברואר 2020.

קטגוריה:פוליטיקאים איראנים
קטגוריה:שגרירים בוותיקן
קטגוריה:שגרירי איראן
קטגוריה:איראנים שנולדו ב-1939
קטגוריה:איראנים שנפטרו ב-2020
קטגוריה:איראנים שנפטרו במגפת הקורונה
טוב שבגויים הרוג

ויכוח דתי בין מלומדים נוצרים ויהודים, חיתוך עץ של יוהאן פון ארמסשהיים מ-1483
טוֹב שֶׁבַּגּוֹיִים הֲרוֹג הוא חלק ממאמר המופיע בספרות חז"ל בשם רבי שמעון בר יוחאי. ביהדות המסורתית מספקים פרשנויות שונות למאמר, המעקרות או מחלישות את תוכנו.

המאמר שימש כטענה מרכזית נגד היהדות ברבים מהויכוחים עם הנוצרים והמוסלמים, כגון במשפט פריז, בוויכוח שהתנהל בין המומר ניקולס דונין לבין רבינו יחיאל מפריז.

==מקור ונוסח המאמר==
המאמר מופיע במכילתא לפרשת בשלח:

המאמר מוזכר גם בתלמוד ירושלמי ובמסכת סופרים. במדרש תנחומא מובא המאמר בלי הזכרת שמו של רשב"י.

==פרשנויות==
בספרות היהודית קיים קונצנזוס שהמאמר אינו מהווה הוראה הלכתית כפשוטו, בכל מקום ובכל זמן. פוסקים רבים צמצמו את תחולתו למקרים מיוחדים, ויש שרואים בו 'פתגם בעלמא' או 'ביטוי לתחושת כאב כלפי שונאי ישראל' ולא הדרכה מעשית הלכתית.

בעלי התוספות מקבלים את המאמר להלכה, אך מצטטים בשם ירושלמי שהמדובר הוא בשעת מלחמה בלבד, ולא בזמן רגיל שעליו נאמרה הלכה אחרת – לא מורידין ולא מעלין, כלומר אין להסב מוות לגויים אך גם אין לעזור להם להינצל מסכנת מוות. כדבריהם פסקו להלכה הרמב"ם והשולחן ערוך.

לדעת רבינו בחיי בן אשר הכלל 'טוב שבגויים הרוג' נאמר גם לא בשעת מלחמה, אך מתייחס רק לגויים המורדים באלוהים.

יש שצמצמו את משמעות המאמר למצרים בלבד וגורסים 'טוב שבמצריים הרוג' לפי ההקשר שעוסק בעבדי פרעה. אך סביר להניח כי לא זו הגרסה המקורית.

פירוש אפולוגטי למאמר הוצע לפני האפיפיור בוויכוח במאה ה-14, לפיו הכוונה היא 'טוב שבגויים' – הטוב שיש בגויים הוא 'הרוג', כלומר מה שהם הורגים את החוטאים בלי לחקור יותר מידי כדיני הסנהדרין.

==ראו גם==
* גוי
* מורידין ולא מעלין
* גם הם קרויים אדם – הנכרי בעיני הרמב"ם

==לקריאה נוספת==
* יחזקאל כהן, היחס אל הנכרי במציאות ובהלכה בתקופת התנאים ירושלים ה'תשל"ה
* מאיר רפלד, גלגולה ההלכתי המפותל של מימרה רדופה - טוב שבגויים הרוג דיני ישראל יט' ה'תשנ"ז עמודים 241–252. לקריאה מקוונת: [https://tablet.otzar.org/book/book.php?book=605357&width=-17&scroll=0&pagenum=384 באתר אוצר החכמה] [https://www.nevo.co.il/FilesFolderPermalink.aspx?b=books&r=כתבי+עת\כתבי+עת\דיני+ישראל באתר נבו] (למנויים בלבד)
* 

==קישורים חיצוניים==
* [http://shlomo-aviner.net/index.php?title=טוב_שבגויים_-_הרוג%3F_(מאמר) טוב שבגויים הרוג] מאמר מאת הרב שלמה אבינר

==הערות שוליים==

קטגוריה:גוי (יהדות)
קטגוריה:גזענות
קטגוריה:אמרות חז"ל
קטגוריה:פרשת בשלח
קטגוריה:רבי שמעון בר יוחאי
Hannah Montana 3

Hannah Montana 3 הוא אלבום הפסקול לעונה השלישית של סדרת הטלוויזיה האנה מונטנה. שלוש עשרה מתוך ארבעה עשר שירי האלבום מבוצעות על ידי השחקנית הראשית של הסדרה מיילי סיירוס, ועומדים לזכות דמותה של האנה מונטנה. אחד משחקני הסדרה, מיטשל מוסו, מבצע שיר אחד בעוד דייוויד ארצ'ולטה וקורבין בלו מופיעים כאמנים משתתפים. ביחס לפסקולים קודמים מהזיכיון, הפסקול הזה הוא בעיקר אלבום פופ רוק, שכולל השפעות נוספות מסגנונות טין פופ וקאנטרי פופ.

האלבום הופיע לראשונה במקום ה-2 בבילבורד 200, ומכר כ-137,000 עותקים.

"Supergirl" יצא לאור כסינגל היחיד מהאלבום ב-28 באוגוסט 2009.

== רשימת רצועות ==

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
|-
!2009
!פרס המוזיקה האמריקאית
|הפסקול האהוב ביותר
|
|}

== מיקומי שיא ==

== תארים ==
{| class="wikitable sortable"
!מדינה
!תואר
!עותקים
|-
! (IRMA)
| rowspan="2" |20x20 פיקסליםזהב
|7,500
|-
! (MAHASZ)
|3,000
|}

== קישורים חיצוניים ==

קטגוריה:אלבומי האנה מונטנה
קטגוריה:אלבומי מיילי סיירוס
קטגוריה:פסקולים באנגלית
קטגוריה:אלבומים שהופקו על ידי דרימלאב
קטגוריה:אלבומים שהופקו על ידי מתיו ג'רארד
קטגוריה:אלבומים שהופקו על ידי טובי גד
קטגוריה:פסקולי טלוויזיה
קטגוריה:אלבומי זהב באוסטרליה
קטגוריה:פסקולי וולט דיסני רקורדס
קטגוריה:אלבומי פלטינה בברזיל
Make It to Heaven

Make It to Heaven (בעברית: תעשה את זה לגן עדן) הוא סינגל של התקליטן דייוויד גטה בשיתוף התקליטן הדני מורטן והזמרת-יוצרת הבריטית ריי.<ref name=":0"></ref> השיר יצא לאור ב-22 בנובמבר 2019, כסינגל שלא מתוך אלבום, על ידי חברת התקליטים וואט א מיוזיק.<ref name=":0" />

==רשימת רצועות==

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" |תאריך יציאה
! scope="col" |פורמט
! scope="col" |חברת תקליטים
! scope="col" |<abbr>מקור</abbr>
|-
!עולם
|22 בנובמבר 2019
|הזרמת מוזיקה • הורדה דיגיטלית
|וואט א מיוזיק
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי דייוויד גטה
קטגוריה:שירי ריי
קטגוריה:שירים באנגלית
מוזיקה אסלאמית

התכנסות מוזיקלית-עות'מאנית, המאה ה-18
מוזיקה אסלאמית מתייחסת למוזיקה דתית, כפי שהיא מבוצעת בכינוסים אסלאמיים ציבוריים או בנסיבות פרטיות, או באופן כללי יותר למסורות מוזיקליות של העולם המוסלמי. ליבו הקלאסי של האסלאם הוא המזרח התיכון, צפון אפריקה, קרן אפריקה, איראן, מרכז אסיה ודרום אסיה. בגלל היות האסלאם דת רב-אתנית, הביטוי המוזיקלי מגוון מאוד. מסורות ילידיות השפיעו על סגנונות המוזיקה הפופולריים בקרב המוסלמים כיום.

== סגנונות מוזיקליים חילוניים ועממיים ==
=== המזרח התיכון ===
* מוזיקה ערבית
* מוזיקה מצרית
* מוזיקה איראנית
* מוזיקה קלאסית טורקית

כל האזורים הללו היו קשורים במסחר הרבה לפני הכיבושים האיסלאמיים של המאה השביעית, וסביר להניח שסגנונות המוזיקליים נעו באותם מסלולים כמו סחורות. עם זאת, בהיעדר הקלטות ניתן רק לשער איך הייתה המוזיקה הקדם-אסלאמית באזורים אלה. לאסלאם הייתה כנראה השפעה רבה על המוזיקה, מכיוון שהיא איחדה אזורים נרחבים תחת הח'ליפים הראשונים, ואפשרה סחר בין ארצות רחוקות. אין ספק שהסופים, אחווה של מיסטיקנים מוסלמים, מפיצים את המוזיקה שלהם לרחבה.

=== צפון אפריקה ===
המדינות הדוברות ברבר וערבית בצפון אפריקה, כמו מרוקו, אלג'יריה ותוניסיה, חולקות כמה מסורות מוזיקליות עם מצרים ומדינות ערב במזרח התיכון. סגנונות מודרניים פופולרי של מוזיקה כגון ראי ואת שעבי שמקורו במחוזות ברבריים. בנוסף ניתן לשמוע השפעות ממערב אפריקה במוזיקה הפופולרית של גנווה.
* מוזיקה של אלג'יריה
* מוזיקה של מרוקו

=== קרן אפריקה ===
נגן ה[[עוד הסומלי נורודין עלי אמאן.]]
רוב המוזיקה הסומלית מבוססת על הסולם הפנטטוני. כלומר, השירים משתמשים רק בחמישה צלילים באוקטבה בניגוד לסולם הפטטוני (שבע תווים) כמו הסולם הגדול. בהאזנה ראשונה, מוזיקה סומלית עשויה להיות מוטאת לצלילי אזורים סמוכים כגון אתיופיה, סודאן או אריתריאה, אך ניתן לזהות אותה במנגינות וסגנונות ייחודיים משלה. שירים סומליים הם בדרך כלל תוצר של שיתוף פעולה בין "כותבי" שירים ("midho"), כותבי שירים ("lahan" וזמרים ("odka" או "קול").<ref>Abdullahi, pp.170-171</ref> כלי נגינה המוצגים באופן בולט במוזיקה סומלית כוללים את "הקבן" (עוד).

=== מערב אפריקה ===
האסלאם הוא הדת המאורגנת הגדולה והוותיקה ביותר באזור זה, אם כי ילידי סאהל ולסהרה סגנונות וז'אנרים בולטים יותר מאלה המושפעים מהמזרח תיכון.

הז'אנרים המוזיקליים של מערב אפריקה הם מגוונים יותר ונוטים לשלב הן השפעות ילידיות והן ברבריות, ולא כאלה שמקורן ערבי. היסטוריה ארוכה של מוזיקת גריוט בית משפט המבוססת על חשבונות היסטוריים ושירת שבחים קיימת באזור. רוח מחרוזת מכשירים, כגון Kora נבל, xalam לאוטה, או Tambin חליל (בדומה לנאי) עדיפים בדרך כלל כלי הקשה, למרות כלי הקשה כגון תופים מדברים ודג'מבה גם הם שיחקו נרחב בקרב אוכלוסיות מוסלמיות.

=== דרום אסיה ===
מוזיקה עממית של [[בלוצ'יסטן, פקיסטן]]
* מוזיקה של בנגלדש
* מוזיקה של האיים המלדיביים
* מוזיקה של פקיסטן

=== דרום מזרח אסיה ===
אינדונזית סודנית Gamelan Degung]]

== כלים ==
* תופים (דף, בנדיר, זרב, ריבאנה. . .)
* גונגים
* לוטה או עוד
* כלי נשיפה (נאי. . .)
** מכשירי קנה (שהנאי. . .)

הקדמות אחרונות:
* הרמוניום (פופולרי בפקיסטן ובהודו)

== מוזיקה אסלאמית עכשווית ==

== ראו גם==
* מוולד א-נבי
* מהפיל
* סופיות

== קישורים חיצוניים ==

==הערות שוליים==

קטגוריה:אסלאם
קטגוריה:סגנונות מוזיקליים
ג'יי ראיין

ג'יי ראיין (באנגלית: Jay Ryan; נולד ב-29 באוגוסט 1981) הוא שחקן ניו זילנדי.

== קריירה ==
ראיין שיחק בתפקיד קטן בסדרה "זינה הנסיכה הלוחמת". הוא ידוע בזכות תפקידו של ג'ק סקאלי באופרת הסבון האוסטרלית "שכנים שכנים" מסוף 2002 ועד ינואר 2005.

הוא שיחק בתפקיד מארק מיטהם בסדרת הטלוויזיה "קצה האגם", וינסנט קלר בסדרה "היפה והחיה" והבלש בן ווסלי בסדרת הטלוויזיה הקנדית "מרי הורגת אנשים".

בין השנים 2007 - 2009 גילם ראיין את ויליאם "בילי" ווב בדרמה האוסטרלית הפופולרית, "Sea Patrol".

בתיאטרון ראיין שיתף פעולה על הבמה עם ג'ון קליז במחזה "The Packer", מופע יחיד עטור שבחים.

בין השנים 2009 -2012 שיחק ראיין את קווין בסדרת הקומדיה - דרמה הניו זילנדית" Go Girls".<ref></ref> בשנת 2011 הצטרף לצוות השחקנים של סדרת הקומדיה - דרמה האוסטרלית "אהבה מלידה".<ref></ref> באותה שנה שיחק בתפקיד אורח בסדרת המדע הבדיוני האמריקאית "טרה נובה", כשגילם רוצח. לתפקיד זה, ראיין השתמש במבטא אמריקאי.

בשנת 2012, לוהק ראיין לתפקיד הראשי בפיילוט לסדרה "היפה והחיה" של רשת CW.<ref></ref> 

ראיין כיכב בתפקיד בן האנסקום הבוגר בסרט האימה, זה: חלק 2 בשנת 2019, סרט ההמשך לסרט "זה" משנת 2017 עם ג'רמי ריי טיילור.

בשנת 2021 ביצע הופעת אורח בסדרת הפשע האוסטרלית-ניו זילנדית "אלכסה קרואו: בלשית פרטית" <small>(אנ').</small>

== פילמוגרפיה ==
=== קולנוע ===
{| class="wikitable sortable"
|+
! שנה
! סרט
! תפקיד
! class="unsortable" | הערות
|-
| 2002
| Superfire
| דניס
| סרט טלוויזיה
|-
| 2003
| You Wish!
| צ'ארלס
| סרט טלוויזיה
|-
| 2010
| לו
| קוסמו
|
|-
| 2019
| זה: חלק 2
| בן האנסקום
|
|-
| 2020
| התנור
| שו
|
|-
|2022
|Muru 
|גלהאגר
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| 1998
| הרקולס צעיר
| צוער
| לשמור על קשר עם הג'ייסונים
|-
| 1999
| זינה הנסיכה הלוחמת
| זוריץ
| מלאך שנפל
|-
| 2002
| השבט
|
| עונה 4; פרקים 38, 39
|-
| 2002
| להיות חוה
| סם הופר
| סדרה רגילה (עונה 2); 13 פרקים
|-
| 2002–2005
| שכנים שכנים
| ג'ק סקאלי
| סדרה רגילה: 13 בנובמבר 2002 – 11 בינואר 2005; 222 פרקים
|-
| 2005
| חקירה
| השוטר דין סלומון
| תפקיד אורח; 3 פרקים
|-
| 2007–2009
| סיור ימי
| ימאי בילי "עכביש" ווב
| סדרה רגילה; 39 פרקים
|-
| 2009–2012
| Go Girls
| קווין
| (עונות 1–4); 46 פרקים
|-
| 2010
| אגדת המחפש
| אלסטייר
| נצח
|-
| 2011
| אהבה מלידה
| פרייזר קינג
| 
|-
| 2011
| טרה נובה
| קורן
| תפקיד חוזר
|-
| 2012–2016
| היפה והחיה
| וינסנט קלר
| סדרה רגילה
|-
| 2013
| קצה האגם
| מארק מיטהם
| מיני סדרה; 6 פרקים
|-
| 2017–2019
| מרי הורגת אנשים
| הבלש בן ווסלי
| תפקיד ראשי (3 עונות); 18 פרקים
|-
| 2018
| עונת הלחימה
| סמ"ר שון קולינס
| מיני סדרה; 6 פרקים
|-
|2020
|Creamerie
|בובי
|תפקיד ראשי; 6 פרקים
|-
| rowspan="2" |2021
|Together Forever Tea
|מאט סלייטר
|סרט טלוויזיה
|-
|אלכסה קרואו: בלשית פרטית <small>(אנ')</small>
|ג'ו גורמן
|פרק: "Crushed Dreams"
|-
|2023
|No Escape
|אהרון ווינבורן
|תפקיד ראשי; 7 פרקים
|}

== חיים אישיים ==
לג'יי ריאן ודיאנה פואמאנה נולדה בת בשנת 2013.<ref></ref>

==קישורים חיצוניים==

== הערות שוליים ==

קטגוריה:שחקני קולנוע וטלוויזיה ניו זילנדים
קטגוריה:ניו זילנדים שנולדו ב-1981
מדלן זילהרדט

מדלן זילהרדט (בצרפתית: Madeleine Zillhardt; 10 ביוני 1863 – 16 באפריל 1950) הייתה אמנית צרפתייה, סופרת, מעצבת וציירת. חייה והקריירה שלה קשורים לאמנית אחרת, הציירת הגרמנית-שווייצרית לואיז קתרין ברסלאו, שהייתה בת זוגה לאורך יותר מארבעים שנה, המוזה שלה ומקור להשראה. אחותה של הציירת ג'ני זילהרדט.

== ביוגרפיה ==
מדלן זילהרדט למדה בבית הספר לאמנות אקדמיה ז'וליאן בפריז. באותה עת המוסד היחיד לחינוך לאמנות שהיה פתוח לנשים בפריז. גם אחותה ג'ני זילהרדט למדה שם. היא פגשה שם אמנים צעירים כמוה: אנה קלומפק, הרמין דייוויד, אנייס גודסיר, שרה פורסר, מארי בשקירצף, ובעיקר את לואיז קתרין ברסלאו.

בשנת 1884 זילהרדט ביקשה מברסלאו לצייר את דיוקנה. מאז הן לא עזבו זו את זו ועברו לגור לצמיתות יחד בשנת 1886. בשנת 1887 מבצעת ברסלאו את 'Contre Jour', אחת מיצירות המופת שלה, המייצגת את הזוגיות האינטימית שקיימה עם זילהרדט. הציור נקנה על ידי ממשלת שווייץ בשנת 1896, והוא מוחזק על ידי המוזיאון לאמנויות יפות ברן. בשנת 1908 ציירה ברסלאו יצירה נוספת של בנות הזוג, שמוצגה במוזיאון לאמנויות יפות בקנטונל בלוזאן.[1]

זילהרדט הפכה לאחת המעצבות המקוריות ביותר בזמנה ולואיז ברסלאו זכתה להצלחה רבה בעולם הציור. שתי הנשים הפכו לזוג מקובל בסצנת האמנות הפריזאית עם ידידות לאמנים רבים: הנרי פאנטין-לטור, אוגוסט רודן ואדגר דגה, שזילהרדט כתבה עליהם ביוגרפיה.<ref></ref>
לואיז ברסלאו, דיוקן עצמי עם מדלן זילהרדט, 1891
במהלך מלחמת העולם הראשונה, מדלן זילהרדט התפרסמה בזכות עיצובים שלה של כלים כמו צלחות שהביעו "סבלנות הפטריוטית" או בתמיכה בקלמנסו או בגינוי הפצצת אזרחים כמו שציירה על צלחת שנקראת "הפצצת פריז", בשנת 1918, וכעת נמצאת באוספי המוזיאון הצרפתי הלאומי לתעופה ולחלל.<ref></ref> היא חזרה גם לצייר עם ברסלאו, ובזמן המלחמה הן ציירו את דיוקנאותיהם של חיילים, אחיות ורופאים בדרך לחזית כדי לתת למשפחותיהם לפני שהם עוזבים.

לאחר המלחמה בריאותה של ברסלאו התדרדרה עד מותה ב-12 במאי 1927 בפריס.

זילהרדט בילתה את שארית חייה בהנצחת עבודתה של בת זוגה, ותרמה למוזיאונים שונים.

זילהרדט לא איפשרה שעבודת בת זוגה תהיה מפוזרת מדי באוספים הבינלאומיים.

== הדוברה 'לואיז-קתרין' ==
בשנת 1928 קנתה זילהרדט את דוברת הבטון 'ליאז' בפריז במטרה להעמיד אותה לרשות צבא הישע. בתמיכתה של וינרטה זינגר, הנסיכה דה פוליניאק ויורשת חברת מכונות התפירה זינגר, שוקמה הדוברה על ידי לה קורבוזיה בשנת 1929.
שלט רחוב בפריז שמנציח את שתי האמניות לואיז ומנדליין
על פי צוואתה של מדלן זילהרדט, הדוברה קיבלה את השם לואיז-קתרין במחווה לברסלאו<ref></ref> והפכה למקלט לחסרי בית בחורף ומחנה קיץ לילדים. הדוברה עגנה בפריז על גדות הסיין.

בשנת 2006 השתלטה על הדוברה הקרן להנצחת לה קורבוזיה. בשנת 2018 הדוברה טבעה ב-10 בפברואר, במהלך שיטפון בנהר הסיין בפריז. דוברת לואיז-קתרין ממוקמת עדיין ליד שער אוסטרליץ, ברובע ה-13, בתקווה שתעבור שיקום ושיפוץ.

== מורשת ==
רחוב בפריס נקרא 'המקום של לואיז קתרין ברסלאו ומדליין זילהרדט', ברובע השישי (סן ז'רמן דה פרה).

בסנט קוונטין (עיר הולדתו של מדלן זילהרדט), 'מוזיאון אנטואן לקויאר' מציג את הדיוקן של מדלן זילהרדט.

==קישורים חיצוניים==

== הערות שוליים ==

קטגוריה:ציירות צרפתיות
קטגוריה:ילידות 1863
קטגוריה:נפטרות ב-1950
יחסי איטליה–אנדורה

יחסי איטליה–אנדורה הם יחסי החוץ בין הרפובליקה האיטלקית לנסיכות אנדורה.

== היסטוריה ==
שתי המדינות כוננו יחסים דיפלומטיים ב-1 בפברואר 1995. כמו כן, שתי המדינות הן חברות האו"ם ומועצת אירופה.

== נציגויות דיפלומטיות ==
* איטליה מיוצגת באנדורה באמצעות שגרירותה במדריד, ספרד, ובנוסף מחזיקה קונסוליה באנדורה לה ולה.
* אנדורה מיוצגת באיטליה באמצעות משרד החוץ שלה באנדורה לה ולה.

== הערות שוליים ==
טרי תומאס

טרי תומאס (באנגלית: Terry-Thomas; 10 ביולי 1911 – 9 בינואר 1990) היה שחקן תיאטרון, קולנוע וטלוויזיה בריטי. התפרסם בעיקר בסרטים בהם הופיע בתפקידים של נוכל מהמעמד העליון עם חיוך שטני שחשף את סימן ההיכר שלו – רווח בין שתי שיניו הקדמיות. ברפואה יש אפילו סימן רנטגני שנקרא "סימן טרי תומאס" – רווח בין עצמות כף היד לאחר חבלה כמו הרווח בין שיניו של טרי תומאס.

==ביוגרפיה==
תפקידו הראשון בקולנוע היה בסרט "חייו הפרטיים של הנרי השמיני" בכיכובו של צ'ארלס לוטון (1933) שם הופיע בתפקיד קטן ללא קרדיט. לאחר מכן הופיע בעוד סרטים בריטיים ללא קרדיט. במלחמת העולם השנייה שירת בלהקת בידור לחיילים.

לאחר המלחמה החל להופיע בתיאטרון, בטלוויזיה ובסרטים כמו "Private's Progress" (1956), "The Green Man" (1956) ועוד.

ב-1958 השתתף בסרט "אצבעוני" לפי אגדות האחים גרים ביחד עם פיטר סלרס איתו הופיע בארבעה סרטים.

ב-1963 השתתף בסרט "מטורף, מטורף, מטורף העולם" בתור אחד המחפשים אחרי אוצר כסף שדוד.

ב-1965 השתתף בסרט "אנשים מופלאים במכונות מעופפות" בתור סיר פרסי שמנסה בנוכלותו לרמות את כל המשתתפים בטיסה לפריז אבל בסוף נכשל כישלון חרוץ. כן השתתף באתה שנה בקומדיה "כיצד לרצוח את אשתך" לצידו של ג'ק למון.

תומאס החל לסבול ממחלת פרקינסון משנת 1971 ומצבו הלך והידרדר. הטיפולים עלו לו הון והוא נאלץ לחיות בבדידות וחוסר כל. מצבו התגלה ב-1989 ומיטב אמני בריטניה ביניהם פיל קולינס ומייקל קיין ערכו למענו ערב התרמה בו נאספו 75,000 לירות שטרלינג למענו ולמען אגודת חולי פרקינסון בבריטניה. הוא הועבר למוסד סיעודי מכובד במחוז סארי שם מת בגיל 79.

==פילמוגרפיה חלקית==
* האמת העירומה – (1957)
* אצבעוני – (1958)
* בית ספר לנוכלים – (1960)
* העולם המופלא של האחים גרים – (1962)
* דירת הרווק – (1962)
* מטורף, מטורף, מטורף העולם – (1963)
* כיצד לרצוח את אשתך – (1965)
* גירושין נוסח אמריקה – (1965)
* אנשים מופלאים במכונות מעופפות – (1965)
* החולם בהקיץ – דיבוב (1966)
* הטיול הגדול – (1966)
* רקטת ז'ול ורן לירח – (1967)
* היכן היית כשכבו האורות – (1968)
* רובין הוד – דיבוב (1973)

==קישורים חיצוניים==

* 
* 

קטגוריה:קומיקאים בריטים
קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:בריטים שנולדו ב-1911
קטגוריה:בריטים שנפטרו ב-1990
דה רה ודה דיקטו

דה רה (מלטינית: de re) ודה דיקטו (מלטינית: de dicto) הם שני מונחים המשמשים לציון הבדל במשמעות אינטנציונלית של הצהרה. ההבדל נעוץ באופרטור האינטנציונלי של הצהרות. הבדל זה מדובר רבות בספרות המטאפיזית ובפילוסופיה של השפה.<ref></ref>

המשמעות המילולית של המונח "דה דיקטו" היא "על מה שנאמר",<ref></ref> ואילו המשמעות של "דה רה" היא "על הדבר עצמו".<ref></ref> המשמעות המקורית של הביטויים הלטיינים עשויה לעזור להבהיר את המשמעות הנוכחית שלהם, בהבדל שהם מציינים.

ניתן להבין את ההבדל באמצעות דוגמאות של קונט בשלושת הקונטקסטים: רצונות, מחשבה ומודאליות.

==קונטקסט של רצונות==
ישנן שתי קריאות אפשריות של המשפט: "יעל רוצה להתחתן עם האדם הגבוה ביותר במחוז הצפון":

בקריאת דה רה: יעל רוצה להתחתן עם אדם מסוים (ידוע מראש) שבמקרה הוא גם האדם הגבוה ביותר במחוז הצפון. הרצונות שלה בקריאה זו הן להתחתן עם אדם זה ספציפית. בקריאה זו, הרצונות של יעל מתחברים לאדם שהביטוי "הגבוה ביותר במחוז הצפון" מצביע עליו.

בקריאת דה דיקטו: יעל מעוניינת להתחתן עם האדם הגבוה ביותר במחוז הצפון, לא משנה מה (יתר) זהותו. בקריאה זו, המשפט אומר שליעל יש את הרצון שהמשפט: "יעל מתחתנת עם האדם הגבוה ביותר במחוז הצפון" יהיה נכון. הרצון מוכוון לסיטואציית החתונה, בלי קשר לאופן הגשמת הסיטואציה. בקריאה זו, הרצונות של יעל מתחברים לביטוי "האדם הגבוה ביותר במחוז הצפון".

ניתן לשאול מה יעל הייתה רוצה אילו מהגר בגובה שלושה מטרים היה עובר למחוז הצפון:

אם היא הייתה ממשיכה לרצות להתחתן עם אותו אדם (זה שהיה הגבוה ביותר לפני הגעת המהגר), ולא הייתה חושבת על כך בתור שינוי ברצונותיה, אז רצונותיה במשפט המקורי כוונו בקריאת דה רה.

אם היא לא הייתה רוצה יותר להתחתן עם האדם המיועד המקורי, אלא במקום זה הייתה רוצה להתחתן עם האדם הכי הגבוה במחוז הצפון (החדש), והייתה רואה זאת בתור המשך רצונותיה המוקדמים, הרי שבמקור היא הגתה את רצונותיה בקריאת דה דיקטו.

==קונטקסט של מחשבה==
ישנן שתי קריאות אפשריות של המשפט: "פיטר מאמין שמישהו מנסה לפגוע בו":

בקריאת דה רה: "מישהו" מתפרש כאדם ספציפי, שבוחר אינדיבידואל מסוים (ויחיד). קיים אדם בראשו של פיטר, ופיטר מאמין שהאדם הפרטני הזה מנסה לפגוע בו.

בקריאה דה דיקטו: 'מישהו' אינו מצוין באופן מפורש, ופיטר סובל מפרנויה כללית. הוא מאמין שזה נכון שיש אדם שמנסה לפגוע בו, אבל הוא לא בהכרח יודע פרטים נוספים על על האדם (או אנשים) שאכן מעוניינים בכך. פיטר מאמין שהטענה: "מנסים לפגוע בפיטר" אמיתית.

==קונטקסט של מודאליות==
מספר היסודות הכימיים שהתגלו עד כה הוא 118.

ישנן שתי קריאות אפשריות של המשפט: "מספר היסודות הכימיים בהכרח גדול מ-100":

בקריאת דה רה: הדברים לא היו יכולים להיות אחרת מהמקרה בו המספר 118 גדול מהמספר 100.

בקריאת דה דיקטו: אפילו אם הפעילות הפנימית של האטום הייתה יכולה להיות שונה, מספר היסודות הכימיים לא יכול להיות 100 או פחות.

==ייצוג בלוגיקה מודאלית==
בלוגיקה מודאלית, ההבדל בין דה דיקטו לדה רה נוגע לטווח כימות. בקריאות דה דיקטו, כל כמת ישי נמצא בטווח הכימות של האופרטור המודאלי. בקריאות דה רה, האופרטור המודאלי נופל בטווח הכימות של הכמת הישי. לדוגמה:
{| border="0"
| דה דיקטו:
| <math>\Box \exists{x} Ax</math>
| בהכרח קיים x כך ש-x הוא A.
|-
| דה רה:
| <math>\exists{x} \Box Ax</math>
| קיים x כך שבהכרח x הוא A.
|}

==ראו גם==
* התכוונות (פילוסופיה)

==קישורים חיצוניים==
<div class="mw-content-ltr">
* 
</div>

==הערות שוליים==

קטגוריה:לוגיקה
קטגוריה:מטאפיזיקה
קטגוריה:מונחים בפילוסופיה
מוקדמות גביע אפריקה לאומות 2021

מוקדמות גביע אפריקה לאומות 2021 היה טורניר שאורגן על ידי קונפדרציית הכדורגל של אפריקה שממנו נקבעו 24 הנבחרות העולות לטורניר גביע אפריקה לאומות 2021 שיערך בקמרון.

בתחרות השתתפו 52 קבוצות, כולל המארחת קמרון שכבר העפילה. נבחרות אריתריאה וסומליה החליטו שלא להשתתף בטורניר.

טורניר המקדמות חולק לשני שלבים:
* שלב מוקדם: 8 הנבחרות שדורגו במקומות 45–52 יתמודדו בצמד משחקים, בית וחוץ. 4 הנבחרות המנצחות יעלו לשלב הבתים.
* שלב הבתים: 44 נבחרות הראשונות באפריקה ו־4 העולות מהמוקדמות יחולקו ל-12 בתים של 4 נבחרות. שתי הראשונות בכל בית יעלו לגביע אפריקה.
==ההגרלה==
הנבחרות חולקו ל־5 רמות לפי דירוג פיפ"א יוני 2019. הנבחרות ברמה 5 שיחקו בשלב המוקדמות והמנצחות יצטרפו לנבחרות ברמה 4 להגרלת שלב הבתים. בכל בית הוגרלה קבוצה אחת מכל רמה.
{| class=wikitable
|+ דירוג הנבחרות הקובע (דירוג פיפ"א יוני 2019)
!width=20% colspan=1|רמה 1
!width=20% colspan=1|רמה 2
!width=20% colspan=1|רמה 3
!width=20% colspan=1|רמה 4
!width=20% colspan=1|רמה 5
|-valign=top
|
 (22) 
 (25) 
 (45) 
 (47) 
 (49) 
 (50) 
 (51) 
 (58) 
 (59) 
 (62) 
 (62) 
 (68)
|
 (71) 
 (72) 
 (76) 
 (80) 
 (81) 
 (88) 
 (89) 
 (90) 
 (103) 
 (104) 
 (105) 
 (105)
|
 (108) 
 (109) 
 (112) 
 (113) 
 (115) 
 (117) 
 (118) 
 (123) 
 (126) 
 (128) 
 (130) 
 (131)
|
 (134) 
 (136) 
 (141) 
 (141) 
 (145) 
 (147) 
 (148) 
 (150)
|
 (153) 
 (157) 
 (161) 
 (168) 
 (176) 
 (185) 
 (194) 
 (195) 
|}

== שלב המוקדמות==
{| class="wikitable"
|-
! קבוצה א' !! תוצאה !! קבוצה ב' !! משחק ראשון !! משחק שני
|-
||| 1–1 (4–5 פ) || ||1–0|| 0–1
|-
| || 3–1 |||| 2–1 ||1–0
|-
| || 2–5 ||||1–3 || 1–2
|-
||| 2–2 (2–3 פ) || ||1–1 || 1–1
|}

==שלב הבתים==
48 הנבחרות חולקו ל-12 בתים של 4 נבחרות. נבחרת קמרון, המארחת, כבר העפילה ושובצה לבית. המשחקים מולה יחשבו והנבחרת הראשונה בבית תעלה יחד איתה. אם קמרון תסיים ראשונה הנבחרת השנייה תצטרף אליה.

===בית א===

הערה: בעקבות התערבות הממשלה בצ'אד בהתאחדות לכדורגל, צ'אד הורחקה מהמשחקים ולכן שני המשחקים האחרונים היא הפסידה הפסד טכני 0–3
===בית ב===

===בית ג===

===בית ד===

===בית ה===

===בית ו===

===בית ז===

===בית ח===

===בית ט===

===בית י===

===בית י"א===

===בית י"ב===

הערה: המשחק בין סיירה לאון לבנין ב-30 במרץ 2021, בוטל בגלל שהרבה שחקנים של בנין נמצאו חיוביים לנגיף הקורונה זמן קצר לפני המשחק ולכן נבחרת בנין החרימה את המשחק. קונפדרציית הכדורגל של אפריקה החליטה שהמשחק ישוחק ב־14 ביוני 2021. במשחק נצחה סיירה לאון ועלתה לגביע אפריקה

קמרון 2021
שמואל רולבנט

שמואל רולבנט, (17 בנובמבר 1917- 18 באוגוסט 1984) היה ד"ר לכלכלה, ולמדע המדינה, היה סופר, נואם,
איש מפא"י, שימש כדובר ההסתדרות ועיתונאי בדבר בשנות ה-50.
רולבנט היה יליד בריטניה, ב-1972 נישא לסוניה, ניצולת שואה, מורה לצרפתית בתל אביב.

==מספריו==
* הערבים: פוליטיקה ואנשים, מו"ל אמל, 1948.
* "מפא"י: מפלגת העבודה הישראלית". באנגלית: "Mapai, Labour Party of Israel" Samuel Rolbant, Poale Zion, 1949 - 32 pp. ; בספרדית: "Mapai : Partido obrero Israeli / Samuel Rolbant." 1957. Buenos Aires : Juventud Mapai
* "המבנה הדמוגרפי, הכלכלי והחברתי של ציבור הפקידים בישראל." הסתדרות הפקידים בישראל ע״י ״ספרית הפקיד״, 1966.
* "העלייה <1962-1965> : המבנה הדימוגרפי, המקצועי והחברתי: ההסתדרות במערך הקליטה". הוצאה, שנת 1967.
* 

==קישורים חיצוניים==
* 

== הערות שוליים ==

קטגוריה:סופרים ישראלים
קטגוריה:עיתונאים ישראלים
קטגוריה:ישראלים ילידי בריטניה
קטגוריה:ישראלים שנולדו ב-1917
קטגוריה:ישראלים שנפטרו ב-1984
ג'ורדן רנצו

ג'ורדן רנצו (באנגלית: Jordan Renzo; נולד ב-11 בפברואר 1993) הוא שחקן אמריקאי. הוא ידוע בעיקר מהופעתו בתפקיד מתאוס אנדזווסקי ב-"Class", סדרת הספין אוף של "דוקטור הו".

==ביוגרפיה==
רנצו למד בבית הספר גילדהול למוזיקה ודרמה. בפברואר 2014, בשנה האחרונה ללימודיו, הופיע רנצו במחזה "הנרי החמישי" בתפקיד הראשי. הוא גם זמר (טנור), והתאמן בקרבות במה.

ב-2015 כיכב רנצו בסרט הדרמה הקצר "אלה". בשנה שאחרי הופיע בסרט "Chosen" המתרחש בתקופת מלחמת העולם השנייה. ב-2016 לוהק רנצו בתפקיד מתאוס אנדזווסקי בסדרת הספין-אוף של "דוקטור הו" "Class" של ערוץ BBC Three. רנצו אמר שלשחק דמות של גיי היה די קל, בעזרתו של שותפו לסדרה גרג אוסטין, ומערכת היחסים ביניהם לא הייתה שונה משאר מערכות היחסים בתוכנית. שמו לא הופיע בכתוביות שבתחילת הסדרה, אבל רנצו הוצג בפרסומות של ה-BBC כאחד השחקנים הקבועים. ב-2018 חזר ושיחק בתפקיד מתאוס בסדרת אודיו בהפקת Big Finish. עוד באותה שנה לוהק רנצו לתפקיד צ'ארלי ברנדון בסדרת הדרמה "הנסיכה הספרדייה". ב-2019 שיחק רנצו בתפקיד סר אייק בסדרה "המכשף".

==פילמוגרפיה==
===טלוויזיה===
{| class="wikitable"
! שנה
! סדרה
! תפקיד
! הערות
|-
| 2016
| Class
| מתאוס אנדזווסקי
| סדרת טלוויזיה (7 פרקים)
|-
| 2019
| הנסיכה הספרדייה
| צ'ארלס ברנדון
| מיני-סדרה
|-
| 2019
| המכשף
| סר אייק מדנסל
| בפרק "Rare Species"
|-
| 2019
|Little America
| כריסטופר
| בפרק "Rafiq"
|}

===קולנוע===
{| class="wikitable"
! שנה
! סרט
! תפקיד
! הערות
|-
| 2016
| dir="ltr" | Chosen
| רובי
| תפקיד ראשי
|-
| 2020
| dir="ltr" | Boys from County Hell
| כריסטיאן
| סרט אימה
|}

==תפקידים בתיאטרון==
{| class="wikitable"
! שנה
! שם
! שם באנגלית
! תפקיד
! הערות
|-
| 2014
| הנרי החמישי
| dir="ltr" | Henry V
| הנרי
| הצגה של בית הספר גילדהול למוזיקה ודרמה
|}

==תפקידים בפודקאסטים==
{| class="wikitable"
! שנה
! שם
! תפקיד
! הערות
|-
| 2018–2020
| dir="ltr" | Class
| מתאוס אנדזווסקי
| 8 פרקים
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1993
Wilted

Wilted (בעברית: נובל) הוא אלבום הבכורה של הזמרת-יוצרת האמריקאית פריס ג'קסון. האלבום יצא לאור ב-13 בנובמבר 2020, על ידי חברת התקליטים ריפבליק ויוניברסל. מתוך האלבום יצא סינגל.

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|13 בנובמבר 2020
|תקליטור • הורדה דיגיטלית • סטרימינג
|ריפבליק • יוניברסל
|<ref></ref>
|}

==קישורים חיצוניים==

== הערות שוליים ==

קטגוריה:אלבומי הפתעה
קטגוריה:אלבומים באנגלית
קטגוריה:אלבומים שהושפעו בעקבות מגפת הקורונה
בית החולים הקליני פאופאניה

בית החולים הקליני פאופאניה (באוקראינית: Кліні́чна ліка́рня Феофа́нія) הוא בית חולים ממשלתי באוקראינה המיועד לספק שירות רפואי לפקידי ממשל בכירים אוקראינים. הוא ממוקם בפאתיה הדרומיים של קייב ליד הכפר נובוסילקי. לצד בית החולים נמצא גם המצפה האסטרונומי הראשי של האקדמיה הלאומית למדעים של אוקראינה.

== היסטוריה ==
בית החולים נפתח רשמית ב-9 בפברואר 1965 בחוות המכוורת החדשה שהייתה בעבר נחלה של מנזר מערת קייב ליד יער הולוסייב שנמצא דרומה מקייב. מאז 1934 החווה נסגרה והנכס פונה. בניית בית החולים החדש החלה כבר בשנת 1961 ובשנת 1965 חתם השר לביטחון הבריאות של אוקראינה הסובייטית, פ. שופיק על צו מספר 75 לפתיחת בית החולים של המינהל הרביעי של המשרד לביטחון הבריאות. המטופל הראשון בה התקבל ב-17 בפברואר 1995.

בתחילה היו בבית החולים 135 מיטות ו-10 מחלקות מטפלות עם 34 רופאים ו-186 אחיות. התמיכה הטכנית ניתנת על ידי 113 מהנדסים, טכנאים ועובדים אחרים. בשל תמיכה כספית קבועה מתקציב המדינה, בית החולים צויד בציוד רפואי מודרני.

בשנת 2002 הועבר בית החולים להנהלת המדינה בהוראת נשיא אוקראינה. בנובמבר 2020 אושפז כאן וולודימיר זלנסקי לאחר שנדבק בנגיף קורונה.

== קישורים חיצוניים ==
* 
* [https://web.archive.org/web/20130319032544/http://www.dus.gov.ua/med2.phtml מידע], באתר ממשלת אוקראינה

קטגוריה:קייב: מבנים
קטגוריה:אירופה: בתי חולים
קטגוריה:אוקראינה: בריאות ורפואה